**Hl. mesto SR Bratislava**

**zverejňuje**

**vyhlásenie na predkladanie žiadosti o finančné prostriedky z príspevku pre užívateľov**

**určené pre obce a mestské časti spadajúce do mestskej funkčnej oblasti hlavného mesta SR Bratislavy**

 **v zmysle čl. 7 nariadenia o EP a Rady (EÚ) č. 1301/2013**

označenie/kód vyhlásenia:

**Dátum vyhlásenia: 12.10.2021**

**Dátum uzavretia: 30.11.2021**

**..........................................**

**primátor mesta**

# Účel poskytnutia finančných prostriedkov z príspevku

Účelom je poskytnutie finančných prostriedkov z príspevku na zníženie dopadov pandémie COVID-19 všetkým obciam zaradeným do mestskej funkčnej oblasti (ďalej ako „MFO“) hlavného mesta SR Bratislavy v súlade s Integrovaným regionálnym operačným programom (ďalej ako „IROP“).

Udržateľný mestský rozvoj (ďalej ako „UMR“) MFO krajského mesta je povinnou súčasťou Regionálnej integrovanej územnej stratégie (RIUS). Stratégia udržateľného mestského rozvoja je upravená v článku 7. nariadenia Európskeho parlamentu a Rady (EÚ) č. 1301/2013 zo 17. decembra 2013 o Európskom fonde regionálneho rozvoja (EFRR).

Hlavné mesto SR Bratislava v pozícii prijímateľa nenávratného finančného príspevku projektu s názvom ,,**Ochrana verejného zdravia a zníženie dopadov koronavírusovej pandémie na regionálnej a miestnej úrovni**‘‘ a kódom ITMS2014+ ........., v súlade so zmluvou o NFP uzatvorenou s Ministerstvom zdravotníctva SR zo dňa (uvádza sa dátum účinnosti zmluvy o NFP) .................... (ďalej ako „zmluva o NFP“) je oprávnené poskytnúť užívateľovi finančné prostriedky z príspevku (ďalej len „finančné prostriedky“) podľa § 3 ods. 2 písm. d) zákona č. 292/2014 Z. z. o príspevku poskytovanom z európskych štrukturálnych a investičných fondov v znení neskorších predpisov (ďalej ako „zákon o príspevku z EŠIF“). Za tým účelom hlavné mesto SR Bratislava zverejňuje toto vyhlásenie na predkladanie žiadosti o poskytnutie finančných prostriedkov, na základe ktorého budú tieto prostriedky poskytované užívateľom MFO podľa podmienok poskytnutia finančných prostriedkov stanovených v tomto vyhlásení a jeho prílohách, ktoré tvoria neoddeliteľnú súčasť vyhlásenia.

Podmienky určené týmto vyhlásením sú pre užívateľa záväzné.

Poskytovanie finančných prostriedkov sa realizuje v rámci špecifického cieľa 2.1.4 *Posilnenie kapacít v zdravotníckom systéme a ochrana verejného zdravia ako reakcia na pandémiu COVID-19* Integrovaného regionálneho operačného program.

# Vyhlasovateľ a  miesto a  spôsob predkladania žiadosti o poskytnutie finančných prostriedkov z príspevku

## ***Miesto predkladania žiadostí o finančné prostriedky z príspevku***

Krajské mesto: Hlavné mesto SR Bratislava

Korešpondenčná adresa/e-schránka: Oddelenie programovania a spolupráce, Laurinská 5, 811 01 Bratislava

E-mailová adresa: spolupraca@bratislava.sk

Telefonický kontakt: +421259356329

## ***Spôsob predkladania žiadostí o finančné prostriedky z príspevku***

Žiadosť spolu so všetkými povinnými prílohami sa predkladá prostredníctvom elektronickej schránky krajského mesta v súlade so zákonom o e-Governmente s označením predmetu „Žiadosť o finančné prostriedky z príspevku“ a označením/kódom vyhlásenia.

Listinnú formu žiadosti o poskytnutie finančných prostriedkov užívateľ predkladá vytlačenú a podpísanú spolu s prílohami v prípade, že nie je možné túto žiadosť doručiť elektronicky prostredníctvom Ústredného portálu verejnej správy (ÚPVS) v zmysle zákona o e-Govermente. Žiadosť o finančné prostriedky z príspevku musí byť odovzdaná na poštovú prepravu/do podateľne krajského mesta v jednej uzavretej a nepriehľadnej obálke alebo obale, ktorá/-ý musí byť označená/-ý takto: „Žiadosť o finančné prostriedky z príspevku“, označenie vyhlásenia“, názov užívateľa, adresa. Štatutár zároveň zašle žiadosť a prílohy v rovnakom termíne aj elektronicky prostredníctvom e-mailu.

# Harmonogram predkladania žiadosti o poskytnutie finančných prostriedkov z príspevku

Predkladanie žiadostí o finančné prostriedky z príspevku prebieha od zverejnenia tohto vyhlásenia do termínu uvedeného na prvej strane tohto vyhlásenia „Dátum uzavretia“.

# OprávnenÍ užívatelia - obce/mestské časti

Oprávnenými užívateľmi sú obce resp. mestské časti zaradené do MFO krajského mesta (ďalej len „užívateľ“) podľa Zoznamu oprávnených užívateľov uvedeného v Manuáli pre užívateľa k postupu získania finančných prostriedkov z príspevku Európskeho fondu regionálneho rozvoja (ďalej ako „Manuál pre užívateľov“), ktorý tvorí prílohe č. 1 tohto vyhlásenia.

# Oprávnené aktivity a oprávnené výdavky

## ***Oprávnené aktivity***

Oprávnené aktivity sú zamerané na ochranu verejného zdravia a podporu prevencie v oblastiach s príznakom vyššej miery osídlenia, vysokej migrácie, hustej siete mestskej hromadnej dopravy. Potreby v oblasti ochrany verejného zdravia pred nákazou COVID-19 sú zamerané na prevenciu pred šírením infekcie na verejnosti, vo verejnom priestranstve, verejných budovách, dopravných prostriedkoch a priestranstvách s vysokou hustotou obyvateľstva a koncentráciou osôb so zníženými, resp. chýbajúcimi hygienickými návykmi. Podpora bude zameraná na zabezpečenie ochranných pomôcok, prostriedkov a materiálno-technického vybavenie súvisiaceho s používaním ochranných prostriedkov. Popis oprávnených aktivít je uvedený v kap. 3.5 Manuálu pre užívateľa.

## ***Oprávnené výdavky***

Oprávnenosť výdavkov je vymedzená „Zoznamom oprávnených výdavkov pre užívateľa“, ktorý je prílohou č. 1 Manuálu pre užívateľa.

**\*Nie je možné získať finančné prostriedky z verejných zdrojov na výdavky, na ktoré už v minulosti bol poskytnutý príspevok** (napr.[**https://health.gov.sk/?vyzva-mom**](https://health.gov.sk/?vyzva-mom)**).**

Užívateľ jednoznačne preukáže vynaloženie výdavkov za účelom prevencie šírenia choroby COVID-19, ktorých použitie má byť v súlade s usmerneniami hlavného hygienika Slovenskej republiky v súvislosti s ochorením COVID-19 spôsobeným koronavírusom SARS-CoV-2.

Užívateľ, za podmienok uvedených v zmluve o spolupráci môže poskytnúť tovary určené na prevenciu a ochranu verejného zdravia pred šírením koronavírusovej epidémie tretej osobe (právnická, fyzická osoba alebo súkromná osoba) na základe písomného právneho aktu napr. darovacej zmluvy, zmluvy o prevode alebo preberacieho/odovzdávacieho protokolu/zápisu.

Oprávnené výdavky musia byť nové, nepoužité a nadobudnuté v súlade so zákonom č. 343/2015 Z. z. o verejnom obstarávaní a o zmene o doplnení niektorých zákonov.

Oprávnenosť výdavkov je bližšie popísaná v Manuáli pre užívateľov viažuceho sa k tomuto vyhláseniu.

**Oprávnené obdobie vzniku výdavkov je od 01. 02. 2020 do 31. 3. 2022.**

# výška finančných prostiredkov z príspevku a štruktúra financovania

## ***Výška finančných prostriedkov z príspevku***

*(Pozn.: Krajské mesto* *stanoví maximálnu výšku, ktorá musí byť v súlade s vydaným rozhodnutím k žiadosti o NFP a zmluvou o NFP zverejnenú v CRZ (link).*

Maximálna výška finančných prostriedkov pre užívateľa je stanovená v Manuáli pre užívateľa. *(KM môže z manuálu pre užívateľa vybrať prílohu č. 1 a použiť ju ako prílohu k tomuto vyhláseniu)*. Maximálnu výška príspevku na užívateľa vychádza zo zmluvy o NFP.

**Finančné prostriedky vyčlenené na toto vyhlásenie sú vo výške maximálne 2 946 765 eur z NFP krajského mesta.**

## ***Štruktúra financovania***

Financovanie celkových oprávnených výdavkov sa realizuje v súlade s nasledovnou tabuľkou :

*Tabuľka: Štruktúra financovania celkových oprávnených výdavkov pre oprávneného užívateľa*

|  |  |  |  |  |  |
| --- | --- | --- | --- | --- | --- |
| **Kategória regiónu** | **Užívateľ** | **Právna forma** | **Zdroje EÚ - EFRR****(% z COV)** | **Zdroje štátneho rozpočtu****(% z COV)** | **Spolufinancovanie zo zdrojov užívateľa – VZ (% z COV)** |
| **Menej rozvinutý región** | subjekty verejnej správy | obec/mestská časť (užívateľ) | **85 %** | **10 %** | **5 %** |
| **Viac rozvinutý región** | subjekty verejnej správy | obec/mestská časť (hl. mesta Slovenskej republiky Bratislava) | **50 %** | **45 %** | **5 %** |

# Rozsah podmienok získania finančných prostriedkov z príspevku

Užívateľ predkladá krajskému mestu žiadosť o finančné prostriedky z príspevku spolu s rozpočtom a podpornou dokumentáciou k rozpočtu a čestným vyhlásením o splnení podmienok poskytnutia finančných prostriedkov z príspevku (ďalej ako „žiadosť o finančné prostriedky“). Žiadosť o finančné prostriedky vypĺňa do formulárov uvedených v prílohe č. 4., 4.1 a 4.2 Manuálu pre užívateľa.

Finančné prostriedky môžu byť poskytnuté užívateľovi, ktorý spĺňa všetky podmienky na poskytnutie finančných prostriedkov z príspevku, ktoré sú uvedené v prílohe č. 2 Manuálu pre užívateľa.

Na poskytnutie príspevku nie je právny nárok. Užívateľ môže na základe vyhlásenia predložiť len jednu žiadosť, ostatné žiadosti budú vylúčené.

# Overenie podmienok poskytnutia finančných prostriedkov z príspevku a zmluva o spolupráci

Krajské mesto overí, či predložená žiadosť o finančné prostriedky spĺňa všetky stanovené podmienky poskytnutia finančných prostriedkov, o čom písomne informuje užívateľa a to podľa vzoru uvedeného v prílohe č. 5 Manuálu pre užívateľa.

V prípade splnenia všetkých podmienok poskytnutia finančných prostriedkov krajské mesto užívateľovi zasiela spolu s oznámením aj návrh zmluvy o spolupráci, ktorý je uvedený v prílohe č. 6 Manuálu pre užívateľa. Krajské mesto poskytuje užívateľovi minimálne 7 pracovných dní na prijatie návrhu zmluvy o spolupráci. Štatutárny orgán užívateľa je povinný preukázať, že má oprávnenie mestským/miestnym/obecným zastupiteľstvom na podpis zmluvy.

Užívateľ v primeranej lehote zašle krajskému mestu vyjadrenie, že súhlasí s návrhom zmluvy o spolupráci a následne elektronickým podpisom podpísanú zmluvu o spolupráci (pokiaľ sa tak zmluvné strany dohodnú) oprávneným štatutárnym orgánom zasiela krajskému mestu na jej zverejnenie. Krajské mesto zmluvu o spolupráci zverejňuje v CRZ ako prvé v poradí, o čom bezodkladne informuje užívateľa.

Krajské mesto na svojej webovej stránke priebežne zverejňuje zoznam užívateľov spolu s pridelenou výškou finančných prostriedkov z príspevku.

# Kontrola finančných prostriedkov z príspevku

SO pre IROP, krajské mesto alebo oprávnený orgán na výkon kontroly vykonáva kontrolu poskytnutých finančných prostriedkov z príspevku podľa zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov a podľa zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.

SO pre IROP, krajské mesto alebo iný oprávnený orgán na výkon kontroly je oprávnený vyžiadať si od štatutára dokumentáciu potrebnú na výkon kontroly.

Ak sa preukáže nepravdivosť vyhlásenia o splnení podmienok na poskytnutie finančných prostriedkov, je užívateľ povinný poskytnuté finančné prostriedky z príspevku vrátiť.

Rovnako je povinný poskytnuté finančné prostriedky z príspevku vrátiť a uhradiť príslušnú sankciu v prípade porušenia finančnej disciplíny podľa § 31 ods. 1 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.

# Prílohy - Riadiaca dokumentáciA pre užívateľa

1. [Manuál pre užívateľov](https://bratislava.sk/sk/vyzva-prilohy)
2. [Príloha č. 1](https://bratislava.sk/sk/vyzva-prilohy)
3. [Príloha č. 2](https://bratislava.sk/sk/vyzva-prilohy)
4. [Príloha č. 3](https://bratislava.sk/sk/vyzva-prilohy)
5. [Príloha č. 4](https://bratislava.sk/sk/vyzva-prilohy)
6. [Príloha č. 4.1](https://bratislava.sk/sk/vyzva-prilohy)
7. [Príloha č. 4.2](https://bratislava.sk/sk/vyzva-prilohy)